העמותה הישראלית לאמנויות האופרה היא עמותה רשומה ללא מטרות רווח, שהוקמה לשם מתן מלגות לזמרי אופרה ישראלים צעירים ולסיוע בהכשרתם המקצועית.
פיתוח תרבות של שירת אופרה בישראל, במתן הכשרה מקצועית ואינטנסיבית לאומנים הישראלים בעזרת מורים מקצועיים מהשורה הראשונה בעולם האופרה וחשיפת הקהל הישראלי לאמנות האופרה במסגרת הסדנה הבין-לאומית לאופרה המתקיימת מדי שנה בחודש יולי בישראל.
האפשרויות לזמרים צעירים להתקדם בארץ מצומצמות מאוד ורבים מהם נאלצים לקבל הכשרה כדי להמשיך ולהתפתח באירופה ובארצות הברית.
קרן המלגות של העמותה הישראלית לאמנויות האופרה תומכת בזמרים ומאפשרת להם להיחשף וללמוד עם מיטב המורים בעולם.
מבין בוגרי הסדנה וזוכי קרן המלגות של העמותה צמחו זמרים ואמנים רבים שפיתחו קריירה בין-לאומית והופיעו בארץ ובבתי האופרה המובילים בעולם, ביניהם דניס סדוב, לריסה טטוייב, דני אטינגר, ענת אפרתי, הילה בג'יו, חן רייס ופרופ' שרון רוסטורף-זמיר.
החל משנת 2003, לאחר קיצוץ בתמיכת העיריה, שעד אז מימנה באופן מלא את הסדנה הבין-לאומית לאופרה, העמותה מנהלת את הסדנה ומשתתפת בעלויות הפרוייקט. כתוצאה משינוי זה נדרשת העמותה לגייס כספים נוספים כדי למנוע פגיעה במלגות הזמרים ובתקציב השוטף.
קרן המלגות והשתתפות העמותה בסדנה הבין לאומית לאופרה נסמכות על תרומות בלבד והעמותה פעילה במהלך השנה בגיוס כספים לטובת מטרות אלה.
אנו מאמינים כי תרומתה של העמותה הישראלית לאמנויות האופרה היא משמעותית, הן ברמה הקהילתית, הן ברמה החברתית והן ברמה התרבותית.
אנו קוראים לכם, קהל יקר, לתמוך בהמשך מפעל זה.
או להשאיר לנו הודעה בטופס פנייה כאן.